Р  Е  Ш  Е  Н  И  Е

№ 				  	     11.03.2008 г.			             гр.Левски

В  ИМЕТО НА НАРОДА

Левченски районен съд			                   		  ІІІ наказателен състав
на 19.02.2008 г.
в публично заседание в следния състав:
          		                                                                   Председател: Евгения Рачева
секретар Янка Димитрова
като разгледа докладваното от съдия Рачева
а.н.д. № 20084410200022 по описа за 2008 г.
и на основание данните по делото и закона, за да се произнесе, взе предвид следното:

	Производството е по реда на чл.59 и следващите от ЗАНН.
	С наказателно постановление № 91/10.03.2006 г. на началника на РПУ-Белене, на В.Ч. от гр.В.Т., ул.„Н.Г.” №**, вх.*, ап.**, ЕГН **********, са наложени следните наказания: на основание чл.179, ал.3, т.4 от ЗДвП – глоба в размер на 100,00 лв. за допуснато нарушение на чл.139, ал.4 от ЗДвП; на основание чл.183, ал.1, т.1 от ЗДвП – глоба в размер на 10,00 лв. за допуснато нарушение на чл.100, ал.1, т.2 от ЗДвП, и на основание чл.185 от ЗДвП – глоба в размер на 10,00 лв. за допуснато нарушение на чл.157, ал.1, във вр. с чл.100, ал.1, т.1 от ЗДвП – за това, че на 23.02.2006 г. в 09:50 часа на разклона на с.Ореш на път №52 управлява лек автомобил с рег.№ ** **** ** без платена винетна такса за 2006 г. към момента на проверката, не представя свидетелство за регистрация на МПС-то, което управлява, не представя контролен талон към свидетелството за управление на МПС.
Недоволен от така издаденото наказателно постановление (НП) е останал жалбоподателят В.Ч., който го обжалва и моли съда да го отмени изцяло като незаконосъобразно, необосновано и постановено в нарушение на закона.
	Ответникът не изпраща представител в с.з. и не изразява становище по жалбата.
Съобразявайки събраните по делото доказателства и доводите на страните, съдът намира за установено следното:
С оглед датата на връчване на наказателното постановление на Ч. – 03.01.08 г. (видно от разписката на НП на л.7 от делото) – и датата на депозиране на жалбата му пред наказващия орган – 10.01.08 г., видно от пощенското клеймо на плика, с който е изпратена (л.3 от делото) – съдът счита, че жалбата е подадена в срока по чл.59, ал.2 от ЗАНН.
При разглеждането й съдът съобрази следното:
Акт за установяване на административно нарушение (АУАН) №91 е съставен на 23.02.2006 г. от ст.с-т Б.Б. – младши районен инспектор при РПУ гр.Белене – срещу В.Ч. за това, че последният на 23.02.2006 г. в 13:20 часа на път №52, разклона за с.Ореш, управлява лек автомобил с рег.№ ** **** ** без платена винетна такса за 2006 г. към момента на проверката, не представя свидетелство за регистрация на моторното превозно средство, което управлява, и не представя контролен талон към свидетелството за управление на МПС– нарушения на чл.139, ал.4 от ЗДвП, чл.100, ал.1, т.2 и чл.157, ал.1, във вр. с чл.100 от ЗДвП.
Актът е съставен в присъствието на очевидеца на нарушението В.А., който е подписал акта в качеството на свидетел. 
Жалбоподателят е подписал акта, без да изложи обяснения или възражения, и е получил екземпляр от същия.
Жалбоподателят се явява в съдебно заседание и дава обяснения.
Явява се и актосъставителят и свидетел по делото Б.Б., който дава показания по случая.
Съдът счита, че не е необходимо да се изяснява въпроса, извършени ли са от жалбоподателя нарушенията, за които му е издадено НП (тук може да се отбележи, че има изключително голямо разминаване между АУАН и НП относно часа на твърдените нарушения – според АУАН последните са извършени в 13:20 часа, а според НП – в 9:50 часа, и само по себе си това разминаване води до извода за недоказаност на нарушенията и оттам – за незаконосъобразност на НП, тъй като за нарушенията, извършени в посочения в последното час, няма съставен АУАН), като съображенията за това са следните:
Видно от представените от наказващия орган заповеди на министъра на вътрешните работи (л.л.9-12 от делото), последният е определил началниците на РПУ да издават наказателни постановления по ЗДвП, следователно наказателното постановление е издадено от компетентен орган. И според двете заповеди обаче (тук следва да се отбележи, че Заповед №Із-189/08.02.2007 г. не е действала към момента на проверката и съставяне на АУАН), полицейските и младши полицейските инспектори имат правото да съставят АУАН по ЗДвП, само ако са определени с писмена заповед на директорите на РДВР (респ.ОДП).
Видно от справка рег.№287/23.01.2008 г. на началника на РПУ-Белене, актосъставителят Б.Б. е младши полицейски инспектор и със Заповед №609/22.03.2007 г. на директора на ОДП-Плевен е определен да съставя актове по ЗДвП.
Видно от справка рег.№383/29.01.2008 г. на началника на РПУ-Белене, актосъставителят Б.Б. към датата на съставяне на процесния АУАН не е бил сред лицата, определени от директора на ОДП-Плевен да съставят актове по ЗДвП, а е определен като такъв в последващи заповеди.
От гореизложеното е видно, че в настоящото административно-наказателно производство е допуснатата нередност, изразяваща се в съставяне на АУАН от некомпетентно лице. Липсата на компетентност на актосъставителя опорочава цялата административнонаказателна процедура и е абсолютна предпоставка за отмяна на НП, тъй като АУАН се явява нищожен, т.е. липсва съставен акт, а без такъв няма валидно образувано административнонаказателно производство (чл.36, ал.1 от ЗАНН) и издаденото наказателно постановление не може да породи правни последици.  
С оглед всичко изложено, съдът

 				        Р  Е  Ш  И:

ОТМЕНЯ на осн. чл.63, ал.1 от ЗАНН наказателно постановление №91/10.03.2006 г. на началника на РПУ-Белене, с което на В. Ч. от гр.В.Т., ул.”Н.Г.” №**, вх.*, ап.**, ЕГН **********, са наложени следните наказания: на основание чл.179, ал.3, т.4 от ЗДвП – глоба в размер на 100,00 лв. за допуснато нарушение на чл.139, ал.4 от ЗДвП; на основание чл.183, ал.1, т.1 от ЗДвП – глоба в размер на 10,00 лв. за допуснато нарушение на чл.100, ал.1, т.2 от ЗДвП, и на основание чл.185 от ЗДвП – глоба в размер на 10,00 лв. за допуснато нарушение на чл.157, ал.1, във вр. с чл.100, ал.1, т.1 от ЗДвП – за това, че на 23.02.2006 г. в 09:50 часа на разклона на с.Ореш на път №52 управлява лек автомобил с рег.№ ** **** ** без платена винетна такса за 2006 г. към момента на проверката, не представя свидетелство за регистрация на МПС-то, което управлява, не представя контролен талон към свидетелството за управление на МПС.
Решението подлежи на касационно обжалване пред Административен съд гр.Плевен в 14-дневен срок от съобщението до страните, че е изготвено.

       РАЙОНЕН  СЪДИЯ: